**Grafičko korisničko sučelje**

Kako bi se krajnjem korisniku omogućilo jednostavno korištenje svih funkcija sustava koje su mu potrebne za rad, implementirano je i grafičko korisničko sučelje (eng. *Graphical User Interface* – GUI). Elementi grafičkog sučelja su prilagođeni interakciji korisnika i sustava putem miša i tipkovnice na način koji im je razumljiv bez znanja o načinu implementacije bilo kojeg dijela sustava. Prikaz sučelja ovisi o vrsti korisnika koji mu pristupa. Neregistrirani korisnici imaju ograničenu mogućnost pregleda sadržaja. Registriranim korisnicima je nakon prijave u sustav omogućen pregled i izmjena sadržaja ovisno o dodijeljenoj razini prava. Glavni cilj pri dizajnu grafičkog sučelja je bio omogućiti izravan pristup i efikasno izvršavanje svih funkcija koje su određenom korisniku potrebne, bez zamaranja o dijelovima sustava koji mu nisu važni za rad.