Riječ je o prodajnom informacijskom sustavu koji omogućava bolju organizaciju poslovanja unutar firme te je dizajn sustava u skladu s tim. Najlakše ostvarenje navedenog je kroz vlastitu web stranicu I bazu podataka firme, kako je i zamišljen sustav.

Pri slaganju arhitekture sustava posebnu pažnju se posvetilo hijerarhijskoj strukturi firme koja zahtijeva da određene informacije su dostupne samo određenim zaposlenicima, da bi se to postiglo dodijeljene su privilegije pojedinom zaposleniku s obzirom na njegovu poziciju u firmi. Kako je firma auto-servis, sustav je napravljen s ciljem da prati dvije bitne stvari - dostupnost dijelova u skladištu i napredak pojedinih radnih naloga. Naglasak je na tome da se vodi detaljna evidencija radnih naloga i informacija povezanih sa pojedinim kao što su klijenti koji su tražili taj nalog, zaposlenici koji su ga obavljali te dijelovi koji su potrebni . Sve te informacije se pohranjuju trajno u bazu podataka da budu dostupne u svakom trenutku.

Kako se radi striktno o sustavu za organizaciju poslovanja, on nije predviđen za interakciju sa klijentelom već su krajnji korisnici zaposlenici firme. Naravno, grafičko sučelje je napravljeno da bude intuitivno te da omogućava što lakšu uporabu od strane zaposlenika. Detaljniji opis arhitekture slijedi u daljnjem tekstu.