Dijagram aktivnosti

Otvaranje radnog naloga opisano je u poglavlju 4 („Funkcionalni zahtjevi“) kao dijagram UC5 – *OtvoriRadniNalog*. Na slici <br. slike> je prikazan dijagram aktivnosti otvaranja radnog naloga.

Dolaskom stranke u servis, voditelj servisa otvara novi radni nalog. Prvo se u sustavu provjeri postoji li stranka u bazi podataka. Ako ne postoji, zatraži se od stranke ime, prezime, adresa i kontakt telefon te ih se unese u radni nalog. Ako je pak stranka već bila u bazi, automatski se pridružuje trenutnom radnom nalogu. Sličan postupak se obavlja i za vozilo. Voditelj prvo provjerava preko sustava postojanje vozila u bazi podataka. Ako vozilo ne postoji, upisuje model, godište i registarsku oznaku tog vozila, a ukoliko postoji, vozilo se automatski pridružuje radnom nalogu.

Voditelj potom unosi sve postupke koji se trebaju primijeniti na vozilu i rezervne dijelove koji će biti iskorišteni. Nakon upisa ovih podataka, voditelj preko sustava zatraži popis servisnih savjetnika. Sustav voditelju prikaže listu servisnih savjetnika dobivenu iz baze podataka, te voditelj odabere servisnog savjetnika koji će biti glavni savjetnik za taj radni nalog. Taj servisni savjetnik se zatim pridružuje radnom nalogu i voditelj šalje radni nalog na pohranu.

Sustav tada provjerava postoji li u skladištu dovoljno potrebnih rezervnih dijelova za dani radni nalog. Ako nema, radni nalog se pohranjuje u bazu podataka storniran, a ukoliko postoji dovoljno rezervnih dijelova, sustav će oduzeti potrebne rezervne dijelove iz ukupnog broja dijelova u skladištu i pohraniti radni nalog u bazu podataka kao otvoren radni nalog. Na kraju sustav obaviještava vodtelja da je radni nalog pohranjen u bazu podataka.

